Jeg har været involveret i et harmonika sammenstød. Der skete det at bilisten forrest pludselig bremsede hårdt ned fra ca. 70km/t til 0 i løbet af 2 sekunder. Det var for at dreje ind på en tankstation.
Den anden forreste bilist blev nødt til også at bremse hårdt ned. 
Jeg bremsede også hurtigt ned - det var jeg nødt til da de 2 forankørende bilister bremser hårdt. Men bilisten bagved mig var uopmærksom og kiggede faktisk slet ikke foran. Han kiggede ud af hans venstre siderude - og det kunne jeg godt se i mit bakspejl. Så han fortsatte med 70km/t og påkørte mig bagfra. Jeg blev så skubbet inde i bilisten foran som også er blevet skubbet ind i bilisten foran. 
Den bagerste bilist er fuldskyldig i dette tilfælde hvilket min forsikring (alm. Brand) også har bekræftet overfor mig. 
De 2 forankørende bilister har også sagt til deres forsikringer at det var den bagerste bilists fejl. For hvis den bagerste bilist ikke var der, var ulykken ikke sket. 
Dvs. at jeg har 2 personer der bekræfter mit påstand i det her tilfælde (de 2 forankørende bilister) - men andre ord er de vidner. 
Jeg har også spurgt min forsikring om de har fået nogle krav fra andre forsikringsselskaber i dette sag - for at være sikker på at de forankørende bilister ikke har sagt noget andet - og min forsikring har sagt at de ikke har fået nogle henvendelser i forbindelse med dette sag.

Sagen har nu kørt i snart TRE MÅNEDER og hver gang jeg ringer til Alm. Brand (min forsikring) for at høre om hvor langt de er med sagen siger de at jeg behøver ikke at gør mere og at jeg ikke skal ringe ind til dem mere. Når jeg så spørger om hvor længe det kan tage at afgøre sagen er svaret “det tager den tid som det nu tager” desuden begynder de at skælde mig ud over at jeg ringer for meget siger de.
Kan det virkelig være rigtigt at de bare kan trække sagen ud i lige så lang tid som de nu har lyst til? Dvs. i princippet kan de trække sagen ud i 10år eller 100år hvis det skulle være (og det er selvom jeg har nogle vidner som bekræfter mit påstand). Og det værste af det hele er at når man som kunde bare vil høre dem om hvor langt de er kommet i sagen så begynder de at skælde en ud!?

Jeg har også skrevet til dem på mail for over en måned siden men de nægter at svare...

Det næste bliver at jeg kontakter en advokat - for jeg føler at sagen kunne være blevet afgjort for nogle måneder siden men de trækker den ud med vilje for ikke at udbetale mig pengene. 


PS. Det skal lige siges at min bil er blevet vurderet totalskadet af en taksator efter ulykken og den var kasko forsikret dvs. at jeg har ret til bilens pris lige meget hvad. Jeg har fået bilens pris udbetalt fratrukket selvrisikoen på ca. 8000kr. da sagen ikke er afgjort endnu hvilket den først bliver engang om 100år.

RETTELSE: efter jeg har skrevet denne anmeldelse har de endelig svaret på min mail som jeg havde sendt dem for ca. 1 måned siden. Jeg har også fået et opkald fra dem hvor de forklar hvorfor det har taget så lang tid som det nu har gjort og rykket modpartens forsikring - desuden har de valgt at udbetale mig det resterende beløb på ca. 8000kr. (som er selvrisikoen) selvom sagen ikke er helt afsluttet endnu. Det skyldes at de er helt sikre på at jeg vil vinde sagen (med andre ord at den bagerste bilist vil være den fuldskyldige).
Jeg har valgt kun at give dem 3-stjerner fordi det har taget dem så lang tid før de har reageret på det. Deres kundeservicemedarbejdere burde også være mere forstående over for deres kunder og forklar kunderne hvordan det hele hænger sammen fra starten af UDEN at blive sure og flabede.